## Odluka o smještaju zastupnika Hrvatskog sabora u Zagrebu u vrijeme zasjedanja Sabora, radnih tijela i klubova zastupnika (pročišćeni tekst)

### NN 44/2005 (5.4.2005.), Odluka o smještaju zastupnika Hrvatskog sabora u Zagrebu u vrijeme zasjedanja Sabora, radnih tijela i klubova zastupnika (pročišćeni tekst)

# ODBOR ZA IZBOR, IMENOVANJA I UPRAVNE POSLOVE HRVATSKOGA SABORA

**834**

Odbor za izbor, imenovanja i upravne poslove
Hrvatskoga sabora je na 23. sjednici održanoj
31. ožujka 2005. utvrdio pročišćeni tekst Odluke o smještaju zastupnika
Hrvatskoga sabora u Zagrebu u vrijeme zasjedanja Sabora, radnih tijela i
klubova zastupnika.

Pročišćeni tekst Odluke o smještaju zastupnika
Hrvatskoga sabora u Zagrebu u  vrijeme
zasjedanja Sabora, radnih tijela i klubova zastupnika obuhvaća Odluku o
smještaju zastupnika Hrvatskoga sabora u Zagrebu u vrijeme zasjedanja Sabora,
radnih tijela i klubova zastupnika
(»Narodne novine«, br. 128/00.), Odluku o
izmjenama i dopunama Odluke o smještaju zastupnika  Hrvatskoga sabora u Zagrebu u vrijeme
zasjedanja Sabora, radnih tijela domova i klubova zastupnika  (»Narodne novine«, br.
16/01.), Odluku o izmjeni Odluke o smještaju zastupnika Hrvatskoga sabora u
Zagrebu u vrijeme zasjedanja Sabora, radnih tijela domova i klubova zastupnika
(»Narodne novine«, br. 40/01.), Odluke o smještaju
zastupnika Hrvatskoga sabora u Zagrebu u vrijeme zasjedanja Sabora, radnih
tijela i klubova zastupnika (»Narodne novine«, br.
51/01. – pročiš­ćeni
tekst), Odluku o  dopunama Odluke o
smještaju zastupnika Hrvatskoga sabora u Zagrebu u vrijeme zasjedanja Sabora,
radnih tijela i klubova zastupnika (»Narodne novine«, br.
133/02), Odluku o smještaju zastupnika Hrvatskoga sabora u Zagrebu u vrijeme
zasjedanja Sabora, radnih tijela i klubova zastupnika  (»Narodne novine«, br.
144/02. – pročišćeni tekst), Odluku o izmjeni i dopuni Odluke o smještaju  zastupnika Hrvatskoga sabora u Zagrebu u
vrijeme zasjedanja Sabora, radnih tijela i klubova zastupnika (»Narodne
novine«, br. 158/03.), te Odluku o izmjenama i
dopunama Odluke o smještaju  zastupnika
Hrvatskoga sabora u Zagrebu u vrijeme zasjedanja sabora, radnih tijela i
klubova  zastupnika objavljenu u
»Narodnim novinama«, br. 38/05. u kojima je naznačeno
vrijeme njihova stupanja na snagu i primjene.

Klasa: 121-01/04-01/10

Zagreb, 31. ožujka 2005.

Predsjednik

Odbora za izbor, imenovanja i

upravne poslove Hrvatskoga sabora

**Branimir Glavaš**,
v. r.

## ODLUKA

### O SMJEŠTAJU ZASTUPNIKA HRVATSKOGA SABORA U ZAGREBU U VRIJEME ZASJEDANJA SABORA, RADNIH TIJELA I KLUBOVAZASTUPNIKA(pročišćeni tekst)

I.

Zastupnici u Hrvatskomu saboru koji imaju
prebivalište udaljeno više od 50 km od Zagreba u vrijeme zasjedanja Sabora,
radnih tijela i klubova zastupnika koriste smještaj:

– u stanovima za službene potrebe,

– u unajmljenim garsonijerama i jednosobnim
stanovima pod jednakim uvjetima kao i u stanovima za službene potrebe i

– iznimno, hotelski smještaj kada im nije
osiguran smještaj iz podstavka 1. i 2. ove točke Odluke.

Tajnik Sabora obavještava Odbor za izbor,
imenovanja i uprav­ne poslove Hrvatskoga sabora o osiguranom smještaju
zastupnika Hrvatskoga sabora u Zagrebu i njegovim promjenama, dostavom
obavijesti o službenom i hotelskom smještaju i preslika ugovora o najmu stana.

II.

Naknada za smještaj zastupnika u Zagrebu iz
podstavka 1. i 2. I. točke ove Odluke određuje se u mjesečnom iznosu 2.500,00
kuna (neto) za najam stana i isplaćuje najmodavcu iz sredstava osiguranih u
državnom proračunu na temelju ugovora o najmu stana zaključenog između
najmodavca i Hrvatskoga sabora kao najmoprimca.

Naknada troškova režije isplaćuje se na temelju
računa zastup­nika do 500
kuna mjesečno.

Zastupniku iz podstavka 1., 2. i 3. I. točke ove
Odluke pripada pravo na naknadu za odvojeni život iz točke 1. članka 13. Zakona
o obvezama i pravima državnih dužnosnika (»Narodne novine«, br.
101/98).

Pravo na naknadu za odvojeni život pripada i
zastupnicima koji imaju prebivalište udaljeno više od 50 km od Zagreba, a u
vrijeme zasjedanja Sabora, radnih tijela i klubova zastupnika imaju osiguran
smještaj u Zagrebu u stanu koji je u njihovom vlasništvu ili vlasništvu člana
njihove uže obitelji.

Naknada za smještaj zastupnika u Zagrebu i
naknada za odvojeni život isključuju pravo zastupnika na dnevnice za dan
dolaska i povratka sa zasjedanja odnosno sa sjednice radnog tijela ili kluba
zastupnika.

III.

Zastupnicima koji imaju prebivalište udaljeno
manje od 50 km od Zagreba ne osigurava se smještaj iz točke I. ove Odluke.

IV.

Stupanjem na snagu ove Odluke prestaje važiti
Odluka o smještaju zastupnika Sabora Republike Hrvatske u Zagrebu u vrijeme
obnašanja zastupničke dužnosti, klasa: 013-03/95-01/05, urbroj:
6223-96-0001, od 16. siječnja 1996.

Pročišćeni tekst, NN 44/2005-834